... વિધાનસભામાં કૉંગ્રેસ સત્તામાં આવશે એવી શક્યતા વ્યક્ત કરાતી હતી પણ તેઓ તક ચૂક્યા. ભાજપ હજુ પણ બીજા શિકાર પણ કરશે."

આ અંગે વાત કરતા વડોદરાની એસ.એમ. યુનિવર્સિટીના પૉલિટિકલ સાયન્સ વિભાગના અધ્યાપક અમિત ધોળકિયાએ બીબીબી ગુજરાતી સાથે વાત કરતાં જણાવ્યું, 

"આ એક મનોવૈજ્ઞાનિક રમત છે. જેનાથી કૉંગ્રેસના કાર્યકરોનું મનોબળ તૂટે તેવા પ્રયાસો થઈ રહ્યા છે."

ધોળકિયા જણાવે, "જો જવાહર ભાજપમાં જશે તો તેમના જવાથી સૌરાષ્ટ્રના રાજકારણમાં કોઈ મોટી અસર નહીં થાય. જવાહર ચાવડાના મતવિસ્તાર પૂરતો ફેર પડી શકે છે."

"ચૂંટણી ... બાકીનો લેખ લખો:
સહકારી આગેવાન એવા જેરામ પટેલને તેમણે હરાવ્યા હતા. 

અહીંથી જ તેમનું નામ એક કૉંગ્રેસ નેતા તરીકે ઊભરી આવ્યું. જે બાદ તેમણે સતત કૉંગ્રેસની ટિકિટ પર ચૂંટણીઓ લડી હતી અને તેઓ જીત્યા હતા. 

માણાવદર વિસ્તારમાં આહીર જ્ઞાતિમાં પ્રભુત્વ ધરાવતા જવાહર ચાવડા ખેડૂતોમાં લોકપ્રિય નેતા છે. 

એક સમયે ગીરના સિંહોને મધ્ય પ્રદેશ લઈ જવા માટે વિરોધ કરનારા જવાહર ચાવડા કૉંગ્રેસના વધારે ધનવાન નેતાઓમાંના એક છે.

જવાહર ચાવડા પર ત્રણ ક્રિમિનલ કેસ પણ નોંધાયા છે. 

કૉંગ્રેસના ધારાસભ્યો ભાજપમાં કેમ જાય છે? 

વરિષ્ઠ પત્રકાર ભાર્ગવ પરીખના જણાવ્યા અનુસાર પરસોત્તમ સાબરિયા કૉંગ્રેસના લીમડી બેઠકના હાલના ધારાસભ્ય સોમાભાઈ પટેલના શિષ્ય છે. 

પરસોત્તમ સાબરિયા પર જમીન કૌભાંડના આરોપો પણ લાગેલા છે. 

પરસોત્તમ સાબરિયાએ 2017ની વિધાનસભા ચૂંટણીમાં ધ્રાંગધ્રા સીટ પરથી જેરામભાઈ સોનગરાને 13,916 મતથી હરાવ્યા હતા.

સૌરાષ્ટ્રના કોળી આગેવાન કુંવરજી બાવળિયા અને ઉત્તર ગુજરાતમાં મોટું નામ ધરાવતાં આશાબહેન પટેલ કૉંગ્રસમાંથી ધારાસભ્ય પદ છોડીને ભાજપમાં જોડાયાં હતાં. 

પરેશ ધાનાણીએ પત્રકારો સાથેની વાતચીતમાં જવાહર ચાવડાના રાજીનામાને દુઃખદ ગણાવ્યું છે. 

પત્રકારો સાથેની વાતચીતમાં તેમણે કહ્યું, "ભાજપના રાજમાં સૈદ્ધાંતિક રાજકારણનું અધઃપતન થયું છે." 

"ક્યાંક ધનની લાલચ, ક્યાંક સત્તાનો સ્વાર્થ અથવા તો ક્યાંક સરકારી મશીનરીથી ડરાવી ધમકાવીને વિપક્ષના ધારાસભ્યને લચાવવાનો સતત પ્રયાસ કર્યો છે." 

આ મામલે બીબીસી ગુજરાતી સાથે વાત કરતાં કૉંગ્રેસના પ્રવક્તા જયરાજસિંહ પરમારે જણાવ્યું, "જવાહરભાઈને કૉંગ્રેસ સાથે કોઈ વાંધો ન હતો. તેઓ વર્ષોથી કૉંગ્રેસમાં જોડાયેલા છે."

"ભાજપના નેતાઓ અને તેમના આગેવાનો ઉપર હવે જનતાને ભરોસો રહ્યો નથી. એટલે ભાજપ પૈસા, કાયદાનો ડર અથવા મંત્રીપદની લાલચ આપીને અન્ય નેતાઓને પોતાની તરફ કરી રહ્યો છે."

"જવાહર ચાવડાને કુંવરજી બાવળિયાની પેટર્ન પર જ ભાજપ પોતાના પક્ષમાં લઈ જઈ રહી છે. આમાં કૉંગ્રેસ પક્ષ તરફથી તેમને કોઈ તકલીફ ન હતી."

તમે અમને ફેસબુક, ઇન્સ્ટાગ્રામ, યુટ્યૂબ અને ટ્વિટર પર ફોલો કરી શકો છો